**Roope Ranta** (s. 23. toukokuuta 1988 Helsinki) on suomalainen jääkiekkoilija, joka pelaa Mestis-joukkue TUTO Hockeyssa. Pienikokoinen Ranta on pelipaikaltaan oikea laitahyökkääjä. Hän laukoo oikealta.

Ura
---

Ranta aloitti luistelukoulun Vuosaaren Viikingeissä, mutta hän aloitti jääkiekkoilun joukkueessa 5-6-vuotiaana Helsingin IFK:ssa. Ranta siirtyi B-juniori-ikäisenä HooCeehen kaudeksi 2004–2005. Kaudella 2005–2006 hän oli tehoilla 25+31=56 koko B-nuorten I-divisioonan paras pistemies, maalintekijä ja syöttäjä. Ranta siirtyi kuitenkin kesken kauden HooCeen B-nuorista Karhu-Kissojen A-nuoriin.

Syyskuussa 2016 Ranta teki kaksivuotisen juniorisopimuksen Espoon Bluesin kanssa. Hän voitti kauden 2006–2007 päätteeksi A-nuorten SM-hopeaa. Kaudella 2007–2008 Ranta oli A-nuorten SM-liigan runkosarjan pistepörssin toinen Ässien Mika Niemen jälkeen tehoilla 23+30=53. Hänet valittiin kauden päätteeksi sarjan ensimmäiseen tähdistökentälliseen. Ranta debytoi kauden aikana myös SM-liigassa, jossa hän pelasi kaksi ottelua. Ranta teki liigadebyyttinsä 27. joulukuuta 2007 vieraissa Rauman Lukkoa vastaan. Hän pelasi kauden aikana miesten pelejä myös kolmen Mestis-ottelun verran alle 20-vuotiaiden maajoukkueessa.

Huhtikuussa 2008 Ranta teki kaksivuotisen jatkosopimuksen Bluesin kanssa, mutta hän pelasi koko kauden 2008–2009 lainalla Mestis-joukkue Kiekko-Vantaassa. Ranta kuului kauden pirteimpiin Mestis-tulokkaisiin ja hän oli tehoilla 10+22=32 Kiekko-Vantaan sisäisen pistepörssin toinen Jussi Haapasaaren jälkeen. Elokuussa 2009 Blues lainasi Rannan alustavasti koko kauden 2009–2010 kattavalla sopimuksella Mestis-joukkue Jokipoikiin. Hänet kutsuttiin Bluesin vahvuuteen kuitenkin marraskuussa 2009, kun Ranta siirtyi yhdessä Jokipoikien sopimuspelaaja Sami Mutasen kanssa alustavasti viikoksi Bluesiin paikkaamaan loukkaantumisia. Hän teki liigauransa avausmaalin 1. joulukuuta 2009 JYPiä vastaan. Joulukuun puolessä välissä Ranta palasi emoseuraansa taas alle 20-vuotiaiden MM-kilpailujen ajaksi, mutta kauden mittaan hän vakiinnutti paikkansa Bluesissa. Hän pelasi Jokipojissa yhteensä 23 runkosarjaottelua tehopistein 7+14=21. Bluesissa tulokaskausi 2009–2010 toi Rannalle 25 runkosarjaottelussa tehot 5+3=8 ja kolmessa playoff-ottelussa yhden syöttöpisteen.

Helmikuussa 2010 Ranta teki Bluesin kanssa kaksivuotisen jatkosopimuksen. Hän teki kaudella 2010–2011 SM-liigan yhden kauden piste-ennätyksen tehtyään 35 runkosarjaottelussa tehot 7+7=14. Hän ei kuitenkaan pelannut kevään 2011 hopeaan päättyneissä pudotuspeleissä, koska Rannan kausi päättyi jo helmikuussa käsivammaan. Hän pelasi kauden aikana myös yhden ottelun lainalla Kiekko-Vantaassa joulukuussa 2010. Toukokuussa 2011 Rannan sopimusta Bluesin kanssa pidennettiin vuodella kevääseen 2013 saakka.

Lokakuussa 2011 Blues lainasi Rannan viikoksi Jokipoikiin. Hän onnistui tekemään kauden ensimmäisen lainapestinsä aikana kahdessa ottelussa viisi maalia. Ranta pelasi alkukaudella neljä SM-liigaottelua, kunnes Blues lainasi hänet taas lokakuun lopulla toistaiseksi voimassa olleella sopimuksella taas Jokipoikiin. Ranta pelasi kauden aikana yhteensä 13 SM-liigaottelua, kunnes taas tammikuussa 2012 hänet sekä maalivahti Lars Volden lainattiin viikon ajaksi Jokipoikiin. Bluesin suuntaan Jokipojista matkasi maalivahti Antti Ore. Viikkoa myöhemmin lainat pidennettiin loppukauden kattaviksi. Ranta teki Jokipojissa 17 runkosarjaottelussa tehot 13+11=24 ja 12 playoff-ottelussa tehot 2+4=6. Hän oli runkosarjassa joukkueen kolmanneksi paras maalintekijä.

Kaudeksi 2012–2013 Ranta siirtyi uudella, vuoden mittaisella sopimuksella Jokipoikiin. Hän sijoittui tehoilla 13+34=47 koko Mestiksen pistepörssissä toiseksi edellään vain Sportin Tomi Pekkala. Ranta jakoi myös sarjan syöttöpörssin voiton Sportin Toni Jalon kanssa. Kaudeksi 2013–2014 hän siirtyi vuoden mittaisella sopimuksella HC Keski-Uudenmaan riveihin. Ranta teki kaudella 2013–2014 Mestiksen yhden kauden piste-ennätyksensä tehoilla 26+33=59, joilla hän sijoittui koko sarjan maalipörssissä toiseksi ja pistepörssissä kolmanneksi.

Ranta siirtyi kaudeksi 2014–2015 Venäjän toiseksi korkeimmalle sarjatasolle VHL-joukkue Sputnik Nižni Tagiliin. Hän pelasi siellä seitsemän ottelua ilman tehopisteitä, kunnes Ranta siirtyi lokakuussa 2014 loppukauden kattavalla sopimuksella Italian pääsarja Serie A:n SV Kaltern/Caldaroon. Tammikuussa 2015 Ranta palasi kuitenkin palasi Suomeen ja siirtyi Mestis-joukkue Lempäälän Kisaan. Kaudeksi 2015–2016 hän siirtyi jatkamaan Mestis-uraansa vuoden mittaisella sopimuksella Mikkelin Jukurien riveihin. Ranta valittiin Mestiksen joulukuun 2015 kuukauden pelaajaksi hänen tehtyä kuukauden seitsemässä ottelussaan tehot 8+8=16. Ranta teki runkosarjassa kaikkiaan tehot 23+38=61, joilla hän sijoittui Mestiksen pistepörssissä toiseksi edellään vain joukkuetoveri Oula Palve. Ranta voitti sarjan pudotuspelien pistepörssin ja jakoi syöttöpörssin voiton Hokin Michal Krištofin kanssa tehoilla 5+13=18. Hän voitti kauden päätteeksi Mestiksen mestaruuden. Ranta valittiin sarjan ensimmäiseen tähdistökentälliseen.

Kauden 2016–2017 kynnyksellä, syyskuussa 2016 Ranta siirtyi kahden kuukauden mittaisella sopimuksella Saksan toiseksi korkeimmalle sarjatasolle DEL2-liigan Lausitzer Füchseen. Lyhyen sopimuksensa päätyttyä hän siirtyi marraskuussa loppukauden sopimuksella samassa sarjassa pelaavan SC Riesserseen riveihin. Ranta oli joukkueen toiseksi paras maalintekijä ja kolmanneksi paras pistemies tehoilla 17+18=35. Yhteensä hän teki DEL2:n runkosarjassa tehot 26+31=57, joilla Ranta sijoittui koko sarjan pistepörssissä neljänneksi. Kaudeksi 2017–2018 hän siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin. Ranta teki 11 pelaamassaan ottelussa vain neljä syöttöpistettä, kunnes marraskuussa 2017 hän jätti joukkueen ja palasi loppukauden sopimuksella DEL2-liigan Lausitzer Füchseen. Ranta oli tehoilla 16+27=43 joukkueen kolmanneksi paras pistemies. Karsintasarjassa hän oli kuudella osumallaan Füchsen paras maalintekijä. Ranta voitti myös joukkueen sisäisen tehotilaston lukemalla +6.

Ranta siirtyi kaudeksi 2018–2019 jatkamaan DEL2-liigan pelejään vuoden mittaisella sopimuksella Heilbronner Falkenin riveihin. Hän jakoi tehoilla 31+48=79 koko liigan pistepörssin voiton Bietigheim Steelersin Matt McKnightin kanssa, mutta Ranta vei kuitenkin varsinaisen kärkisijan suuremman maalimääränsä ansiosta. Kaudeksi 2019–2020 hän siirtyi vuoden mittaisella sopimuksella jo neljänteen DEL2-seuraansa Löwen Frankfurtiin, jonne Rantaa oli houkuttelemassa suomalainen päävalmentaja Matti Tiilikainen. 14. joulukuuta 2019 ulkoilmaottelussa EC Bad Nauheimia vastaan hän onnistui tekemään ilmaveivimaalin. Ranta voitti lopulta Löwenin sisäisen piste- ja syöttöpörssin tehoilla 32+31=63, joilla hän sijoittui koko DEL2:n maalipörssissä toiseksi edellään vain maanmies, ESV Kaufbeurenin Sami Blomqvist sekä jakoi pistepörssin kymmenennen sijan EC Bad Tölzin Lubor Dibelkan kanssa.

Joulukuussa 2020 Ranta teki loppukauden 2020–2021 kattavan sopimuksen jo hänelle viidennen DEL2-seuran, Dresdner Eislöwenin kanssa oltuaan alkukauden ilman sopimusta. Lokakuussa 2021 Ranta siirtyi marraskuun maaotteluntauolle asti kestävällä sopimuksella Sveitsin toiseksi korkeimmalle sarjatasolle Swiss Leaguen SC Langenthaliin, jonne hänet hankittiin paikkaamaan maanmiehensä Eero Elon loukkaantumista. Marraskuun loppupuolella Ranta palasi Mestikseen ja siirtyi loppukauden 2021–2022 kattavalla sopimuksella TUTO Hockeyn riveihin. Hän voitti joukkueen sisäisen piste- ja maalipörssin tehtyään 36 runkosarjaottelussa piste per peli-tahdilla tehot 18+18=36. Ranta jakoi myös koko Mestiskarsintojen pistepörssin voiton Peliittojen Sergei Popovin kanssa tehoilla 7+9=16. Kauden 2022–2023 kynnyksellä syyskuussa 2022 hän teki TUTOn kanssa vuoden mittaisen jatkosopimuksen.

Muuta
-----

Rannalla on asunto Helsingin Vuosaaressa. Hän harrasti lapsena myös jalkapalloa FC Viikingeissä sekä myöhemmin pari vuotta HJK/Töölössä, kunnes Ranta lopetti sen 15-vuotiaana. Hän on koulutukseltaan leipuri-kondiittori.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2006–2007 | Blues | A-SM | 40 | 12 | 14 | 26 | 38 | 12 | 5 | 7 | 12 | 12 |
| 2007–2008 | Blues | A-SM | 39 | 23 | 30 | 53 | 18 | 3 | 2 | 1 | 3 | 12 | Ykköstähdistö |
|  | Blues | SM-liiga | 2 | 0 | 0 | 0 | 0 | – | – | – | – | – |
|  | Suomi U20 | Mestis | 3 | 0 | 0 | 0 | 4 | – | – | – | – | – |
| 2008–2009 | Kiekko-Vantaa | Mestis | 43 | 10 | 22 | 32 | 47 | 5 | 1 | 2 | 3 | 6 |
| 2009–2010 | Blues | A-SM | 5 | 3 | 1 | 4 | 2 | – | – | – | – | – |
|  | Blues | SM-liiga | 25 | 5 | 3 | 8 | 6 | 3 | 0 | 1 | 1 | 12 |
|  | Jokipojat | Mestis | 23 | 7 | 14 | 21 | 35 | – | – | – | – | – |
| 2010–2011 | Blues | SM-liiga | 35 | 7 | 7 | 14 | 14 | – | – | – | – | – |
|  | Kiekko-Vantaa | Mestis | 1 | 0 | 0 | 0 | 0 | – | – | – | – | – |
| 2011–2012 | Blues | SM-liiga | 13 | 0 | 3 | 3 | 2 | – | – | – | – | – |
|  | Jokipojat | Mestis | 17 | 13 | 11 | 24 | 4 | 12 | 2 | 4 | 6 | 0 |
| 2012–2013 | Jokipojat | Mestis | 48 | 13 | 34 | 47 | 66 | 9 | 3 | 2 | 5 | 2 |
| 2013–2014 | HCK | Mestis | 55 | 26 | 33 | 59 | 50 | 3 | 1 | 0 | 1 | 25 |
| 2014–2015 | Sputnik Nižni Tagil | VHL | 7 | 0 | 0 | 0 | 0 | – | – | – | – | – |
|  | SV Kaltern/Caldaro | Italia | 22 | 3 | 6 | 9 | 8 | – | – | – | – | – |
|  | LeKi | Mestis | 12 | 5 | 5 | 10 | 2 | 7 | 3 | 2 | 5 | 16 |
| 2015–2016 | Jukurit | Mestis | 49 | 23 | 38 | 61 | 28 | 16 | 5 | 13 | 18 | 6 | Ykköstähdistö |
| 2016–2017 | Lausitzer Füchse | DEL2 | 15 | 9 | 13 | 22 | 14 | – | – | – | – | – |
|  | SC Riessersee | DEL2 | 37 | 17 | 18 | 35 | 20 | 3 | 1 | 0 | 1 | 4 |
| 2017–2018 | IK Oskarshamn | Allsvenskan | 11 | 0 | 4 | 4 | 0 | – | – | – | – | – |
|  | Lausitzer Füchse | DEL2 | 36 | 16 | 27 | 43 | 22 | – | – | – | – | – |
| 2018–2019 | Heilbronner Falken | DEL2 | 51 | 31 | 48 | 79 | 65 | 3 | 1 | 2 | 3 | 4 |
| 2019–2020 | Löwen Frankfurt | DEL2 | 52 | 32 | 31 | 63 | 12 | – | – | – | – | – |
| 2020–2021 | Dresdner Eislöwen | DEL2 | 40 | 11 | 19 | 30 | 47 | – | – | – | – | – |
| 2021–2022 | SC Langenthal | SL | 11 | 1 | 3 | 4 | 0 | – | – | – | – | – |
|  | TUTO Hockey | Mestis | 36 | 18 | 18 | 36 | 8 | – | – | – | – | – |
| 4 kautta | yhteensä | SM-liiga | 75 | 12 | 13 | 25 | 22 | 3 | 0 | 1 | 1 | 12 |
| 10 kautta | yhteensä | Mestis | 287 | 115 | 175 | 290 | 254 | 52 | 15 | 23 | 38 | 55 |
| 5 kautta | yhteensä | DEL2 | 231 | 116 | 156 | 272 | 180 | 6 | 2 | 2 | 4 | 8 |
| 1 kausi | yhteensä | Italia | 22 | 3 | 6 | 9 | 8 | – | – | – | – | – |
| 1 kausi | yhteensä | SL | 11 | 1 | 3 | 4 | 0 | – | – | – | – | – |
| 1 kausi | yhteensä | Allsvenskan | 11 | 0 | 4 | 4 | 0 | – | – | – | – | – |
| 1 kausi | yhteensä | VHL | 7 | 0 | 0 | 0 | 0 | – | – | – | – | – |

Lähteet
-------

* Roope Ranta The Internet Hockey Databasessa (englanniksi)
* Roope Ranta Eurohockey-sivustolla (englanniksi)
* Roope Ranta *Elite Prospects*. Everysport Media Group AB.  (englanniksi)

### Viitteet

1. ↑  Roope Ranta (@Robachuk) | Twitter
2. 1 2 3 4 5 6 7 8 9  Roope Ranta *Elite Prospects*. Everysport Media Group AB.  (englanniksi)
3. 1 2 3  Honkanen, Antti: Kiekkokiertäjä Roope Ranta nakuttaa pisteitä Saksassa *vuosaarilehti.fi*.  14.8.2019. Jatkoaika r.y. Viitattu 9.7.2020.
4. ↑  Elite Prospects - U18 I-divisioona Stats 2005-2006 *eliteprospects.com*. Everysport Media Group AB. Viitattu 9.7.2020. (englanniksi)
5. ↑  Kent Manderville Bluesiin *Jatkoaika.com*.  6.9.2007. Jatkoaika r.y. Viitattu 29.11.2010.
6. ↑  Elite Prospects - U20 SM-liiga Stats 2007-2008 *eliteprospects.com*. Everysport Media Group AB. Viitattu 9.7.2020. (englanniksi)
7. ↑  Blues-nuoret debytoivat *MTVuutiset.fi*.  28.12.2007. Telia Company AB. Viitattu 9.7.2020.
8. ↑  Blues jatkaa nuorekkaana myös tulevalla kaudella *Jatkoaika.com*.  23.4.2008. Jatkoaika r.y. Viitattu 29.11.2010.
9. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 9.7.2020. (englanniksi)
10. ↑  Roope Ranta siirtyy Jokipoikiin *Jatkoaika.com*.  21.8.2009. Jatkoaika r.y. Viitattu 29.11.2010.
11. ↑  Jokipoikien Mutanen ja Ranta viikoksi Bluesiin  22.11.2009. Jatkoaika.com. Viitattu 29.11.2010.
12. ↑  Nieminen, Juuso: Mestis-miehet masensivat mestarijoukkueen *Jatkoaika.com*.  1.12.2009. Jatkoaika r.y. Viitattu 9.7.2020.
13. ↑  Tomi Tuomainen huilaa loppukauden *Jatkoaika.com*.  16.12.2009. Jatkoaika r.y. Viitattu 29.11.2010.
14. ↑  Bluesille iso tukku jatkosopimuksia *Jatkoaika.com*.  5.2.2010. Jatkoaika r.y. Viitattu 29.11.2010.
15. ↑  Hurmerinta, Eero: Bluesin pelaaja-arvostelut 2010–2011 *Jatkoaika.com*.  26.4.2011. Jatkoaika r.y. Viitattu 9.7.2020.
16. ↑  Roopet jatkavat Bluesissa *Jatkoaika.com*.  5.5.2011. Jatkoaika r.y.
17. ↑  Rajala viikoksi Bluesiin, Aaltonen ja Ranta Joensuuhun *Jatkoaika.com*.  10.10.2011. Jatkoaika r.y. Viitattu 21.4.2012.
18. ↑  Blues lainaa Rannan ja Sallisen Joensuuhun *Jatkoaika.com*.  27.10.2011. Jatkoaika r.y. Viitattu 21.4.2012.
19. ↑  Bluesille maalivahti Jokipojista *Jatkoaika.com*.  16.1.2012. Jatkoaika r.y. Viitattu 21.4.2012.
20. ↑  Antti Ore jatkaa Espoossa *Jatkoaika.com*.  23.1.2012. Jatkoaika r.y. Viitattu 21.4.2012.
21. ↑  Elite Prospects - Jokipojat *eliteprospects.com*. Everysport Media Group AB. Viitattu 9.7.2020. (englanniksi)
22. ↑  Jokipojat kiinnitti kolme pelaajaa *Jatkoaika.com*.  16.5.2012. Jatkoaika r.y. Viitattu 21.5.2012.
23. ↑  Elite Prospects - Mestis Stats 2012-2013 *eliteprospects.com*. Everysport Media Group AB. Viitattu 9.7.2020. (englanniksi)
24. ↑  HCK nappasi Rannan Joensuusta *Jatkoaika.com*.  12.6.2013. Jatkoaika r.y. Viitattu 17.10.2013.
25. ↑  Elite Prospects - Mestis Stats 2013-2014 *eliteprospects.com*. Everysport Media Group AB. Viitattu 9.7.2020. (englanniksi)
26. ↑  Сформирован предварительный состав «Спутника *vhlru.ru*.  24.6.2014. ВХЛ. Viitattu 16.10.2014. (venäjäksi)
27. ↑  HCK:n pistelinko lähtee itään *Jatkoaika.com*.  24.6.2014. Jatkoaika r.y. Viitattu 16.10.2014.
28. ↑  Roope Ranta hakee LeKistä positiivista loppua kaudelle *Jatkoaika.com*.  29.1.2015. Jatkoaika r.y. Viitattu 29.1.2015.
29. ↑  Jukureille kokenut paluumuuttaja takalinjoille – Kauppinen palaa Mikkeliin *Jatkoaika.com*.  12.8.2015. Jatkoaika r.y. Viitattu 14.8.2015.
30. ↑  Rannasta joulukuun pelaaja *Jatkoaika.com*.  3.1.2016. Jatkoaika r.y. Viitattu 3.1.2016.
31. ↑  Elite Prospects - Mestis Stats 2015-2016 *eliteprospects.com*. Everysport Media Group AB. Viitattu 9.7.2020. (englanniksi)
32. ↑  Elite Prospects - Mestis Stats 2015-2016 *eliteprospects.com*. Everysport Media Group AB. Viitattu 9.7.2020. (englanniksi)
33. ↑  Mestis palkitsi parhaansa – Palve palkintorohmuna *Jatkoaika.com*.  29.4.2016. Jatkoaika r.y. Viitattu 2.5.2016.
34. ↑  Ranta suuntaa Saksan kakkossarjaan *Jatkoaika.com*.  12.9.2016. Jatkoaika r.y. Viitattu 12.9.2016.
35. ↑  SC Riessersee gewinnt das Rennen um Roope Ranta *scriessersee.de*.  4.11.2016. SC Riessersee Vermarktungs GmbH. Viitattu 15.10.2017. (saksaksi)
36. ↑  Elite Prospects - SC Riessersee *eliteprospects.com*. Everysport Media Group AB. Viitattu 9.7.2020. (englanniksi)
37. ↑  Elite Prospects - DEL2 Stats 2016-2017 *eliteprospects.com*. Everysport Media Group AB. Viitattu 9.7.2020. (englanniksi)
38. ↑  Ekström, Viktor: Finsk poängspruta stärker forwardssidan *ikoskarshamn.se*.  4.11.2016. Ishockeyklubb Oskarshamn. Viitattu 15.10.2017. (ruotsiksi)
39. ↑  Publikumsliebling Roope Ranta kehrt zurück *lausitzer-fuechse.de*.  13.11.2017. EHC "Lausitzer Füchse" Spielbetriebs GmbH. Viitattu 14.11.2017. (saksaksi)
40. ↑  Elite Prospects - Lausitzer Füchse *eliteprospects.com*. Everysport Media Group AB. Viitattu 9.7.2020. (englanniksi)
41. ↑  Ranta und Damon wechseln nach Heilbronn *heilbronner-falken.de*.  24.5.2018. Heilbronner Falken GmbH. Viitattu 24.2.2019. (saksaksi)
42. ↑  Elite Prospects - DEL2 Stats 2018-2019 *eliteprospects.com*. Everysport Media Group AB. Viitattu 9.7.2020. (englanniksi)
43. ↑  DEL2-Topscorer Roope Ranta wird ein Löwe *loewen-frankfurt.de*.  1.5.2019. Löwen Frankfurt Eishockey-Betriebs GmbH.  Arkistoitu 26.10.2020. Viitattu 9.7.2020. (saksaksi)
44. ↑  Hämäläinen, Tuomas: Huh huh: suomalaishyökkääjä teki satumaisen ilmaveivimaalin ulkoilmaottelussa *MTVuutiset.fi*.  16.12.2019. Telia Company AB. Viitattu 9.7.2020.
45. ↑  Elite Prospects - DEL2 Stats 2019-2020 *eliteprospects.com*. Everysport Media Group AB. Viitattu 9.7.2020. (englanniksi)
46. ↑  Finnischer Top-Stürmer für die Eislöwen *eisloewen.de*.  4.12.2020. BG ESCD Dresden mbH. Viitattu 6.12.2020. (saksaksi)
47. ↑  Gürler, Eren: Eero Elo loukkaantui – Roope Ranta pestattiin tilalle *iltalehti.fi*.  4.10.2021. Alma Media Suomi Oy. Viitattu 25.11.2021.
48. ↑  Tallskog, Mika: TUTOlle vahvistuksia hyökkäykseen ja puolustukseen *Jatkoaika.com*.  25.11.2021. Jatkoaika e.y. Viitattu 25.11.2021.
49. ↑  Elite Prospects - TUTO Hockey *eliteprospects.com*. Everysport Media Group AB. Viitattu 6.12.2022. (englanniksi)
50. ↑  Elite Prospects - Mestis Stats 2021-2022 *eliteprospects.com*. Everysport Media Group AB. Viitattu 6.12.2022. (englanniksi)
51. ↑  PUUTTUVA PALANEN LÖYTYNYT – MAALITYKKI ROOPE RANTA IS BACK! *tutohockey.fi*.  12.9.2022. TUTO Hockey Oy. Viitattu 6.12.2022.

TUTO Hockey – Mestis
3 Siiki |
5 Lampi |
7 Karlsson (**C**) |
9 V. Virtanen (**A**) |
11 Kaski |
12 Forsblom |
18 Vähätalo |
19 Gröhn |
21 Virta |
22 Rannisto |
23 Asplund (**A**) |
24 Suistio |
25 Laiho |
26 Karjalainen |
27 Leppikoski |
28 Koskinen |
30 Mäkelä |
30 Pohjola |
31 Huhtamaa |
33 Suoranta |
37 Vuorio |
38 Himmanen |
40 Levo (**A**) |
42 Heiskari |
44 Tiihonen |
48 Vuorela |
70 J. Virtanen (**A**) |
77 Takkunen |
86 Kerkkänen  

Valmentajat Virtanen – Kivilahti – Törnström – Paalasmaa